ट्रेन से जेवरात चुराने वाली 3 महिलाएं गिरफ्तार
सतना-इटारसी शटल की महिला यात्री का जेवरात से भरा पर्स चुराने वाली दो महिलाओं और एक युवती को जीअारपी ने प्लेटफार्म नंबर 2 से बुधवार को गिरफ्तार किया।
तीनों जबलपुर-नागपुर ट्रेन से नागपुर जाने की फिराक में बैठी थीं। न्यायालय में पेश किया गया, जहां से तीन दिन का रिमांड मिला है। जीआरपी थाना गाडरवारा के प्रभारी विनोद शुक्ला के मुताबिक अनिता (40), माला (40) और नंदिनी (19) निवासी वर्धा (महाराष्ट्र) को गिरफ्तार किया है।
महिलाओं के कब्जे से मंगलसूत्र, कान की झालर, चांदी की पायल आदि सामग्री मिली है। महिलाओं ने मंगलवार सुबह 7.50 बजे ट्रेन में चढ़ रही महिला यात्री ज्याेति चौरसिया का पर्स निकाल लिया था। 89 हजार कीमत के सोने-चांदी के जेवर थे। ज्योति भाई रंजीत के साथ सतना-इटारसी शटल से जबलपुर जाने के लिए ट्रेन में चढ़ रही थीं। इसी दौरान महिलाओं ने धक्का-मुक्की कर ध्यान भटकाया और पर्स चुरा लिया।
ट्रेन के बनखेड़ी स्टेशन पर पहुंचने पर ज्योति को पर्स ना होने का पता चला। वह पिपरिया लौटी और जीआरपी में शिकायत दर्ज कराई। मंगलवार रात 9.30 बजे पिपरिया स्टेशन के प्लेटफार्म नंबर 2 पर बैठी महिलाओं व युवती नागपुर जाने के लिए ट्रेन का इंतजार कर रही थीं। शंका होने इनसे पूछताछ की गई। थाने में महिला आरक्षक ने तलाशी ली तो इनके पास जेवरात मिले। महिलाओं व युवती को अन्य वारदातों का पता लगाने तीन दिन की पुलिस रिमांड पर लिया गया है।
hin_Deva hin_Deva hin_Deva hin_Deva hin_Deva